《二月芳草碧寄吴中故人》
宋代·周端臣

二月芳草碧，江南新燕来。
掀兹良岁时，佳人安在哉。
佳人弃我去，杳在天之涯。
天涯望不极，业愁结中怀。
翠觞不成欢，玉琴有馀哀。
西湖春事深，林花为谁开。
折花无所赠，三嗅空徘徊。
楼前东流水，湛湛生绿苔。
去波日千里，还绕姑苏台。
凭水寄我思，旦暮肠九回。

作者简介：周端臣，宋词人。字彦良，号葵窗。建业(今南京)人。光宗绍熙三年（一一九二）寓临安。宋周密《武林旧事》云其曾经“御前应制”。后出仕，未十年而卒（释斯植《采芝集·挽周彦良》“白首功成未年”）。其词作今存九首，内容多为伤春、怨别，其中有四首“西湖”词。亦能诗，《诗家鼎脔》及《宋诗纪事》收其诗九首。有《葵窗词稿》，已佚。《江湖后集》卷三辑有其诗一卷。
周端臣诗，以影印文渊阁《四库全书·江湖后集》为底本，与新辑集外诗合编为一卷。